
తమిళ సమాజంలో ఇప్పటికీ కుల అసమానతలు, జెండర్ వివక్ష అతి విస్తారంగా వున్నాయి. ప్రస్తుతం తమిళనాడు అంతటా తీవ్ర దుర్భిక్షం తాండవమాడుతోంది. ఇటువంటి పరిస్థితుల్లో పురాతన, కొన్ని సందర్భాలలో హింసాత్మకంగా పరిణమించే జల్లికట్టు క్రీడను సమర్థించడం సముచితమేనా?గత వారం నేను తమిళనాడులో వున్నాను. గొప్ప శిల్ప శోభిత చోళ దేవాలయాలను చూసేందుకు ఆ రాష్ట్రానికి వెళ్ళాను. చోళ దేవళాలు, నేను ముందుగా ఊహించుకున్న, ఆశించిన దానికంటే కూడా మరింత గంభీరంగా వున్నాయి. చోళ వాస్తుకళకు సుప్రసిద్ధమైన మూడు కోవెలలు (ఈ మూడు గుళ్ళను ప్రపంచ సాంస్కృతిక వారసత్వ కట్టడాలుగా పరిరక్షిస్తున్నారు) ఒక్కోదానిలో ఒక్కో అపరాహ్ణం గడిపాను.జల్లికట్టు వివాదంపై నిరసనలు ఉధృతమవుతున్న తరుణంలో నేను చోళ దేవాలయాలను సందర్శించడం తటస్థించింది. నేను బస చేసిన ప్రదేశంలో టెలివిజన్ లేదు. అయితే, ఇంటివద్ద టీవీలో, చెన్నైలోను, ఆవల ప్రజ్వరిల్లుతున్న నిరసనాగ్నులను వీక్షిస్తున్న నా కుటుంబ సభ్యులు, సంబంధిత పరిణామాల గురించి ఎప్పటికప్పుడు నాకు తెలియజేస్తూనే వున్నారు. సరే, స్మార్ట్ఫోన్ రూపంలో ఇంటర్నెట్ అందుబాటులో వున్నందున, తమిళుల ఆందోళనపై వెబ్సైట్లు, ట్విటర్లో వెల్లువెత్తుతున్న వ్యాఖ్యలు, విమర్శలను తెలుసుకోగలిగాను.ఇప్పుడు సంఖ్యానేక తమిళులు ఆందోళన చెందుతున్న జల్లికట్టు క్రీడ గురించి తెసుసుకోవడానికి నాకు, కొంతమంది ఇతర భారతీయులకు వలే, దేశ సర్వోన్నత న్యాయస్థానం నిర్ణయం అవసరమేమీ లేదు. రెండు దశాబ్దాల క్రితం ప్రముఖ రచయిత, వైల్డ్లైఫ్ ఫోటోగ్రాఫర్, ప్రకృతి ప్రేమికుడు అయిన మాధవయ్య కృష్ణన్ చెట్టు చేమలు, పశుపక్ష్యాదుల గురించి రాసిన వ్యాసాల సంకలనం నొకదాన్ని తీసుకువచ్చాను. 1951లో జల్లికట్టు గురించి ఆయన రాసిన వ్యాసం కూడా ఆ సంకలనంలో వున్నది. అప్పటికింకా ఇంగ్లీషు వారి యాజమాన్యంలో వున్న విఖ్యాత ఆంగ్ల దినపత్రిక ‘స్టేట్స్మన్’లో రాసినందున జల్లికట్టును ‘ది జెల్లీకట్’గా కృష్ణయ్య వ్యవహరించారు. ఆ వ్యాసం ఆయన నిశిత పరిశీలనకొక తార్కాణం. బెంగాలీ, ఉత్తర భారతీయ పాఠకులను ఉద్దేశించి రాసిన వ్యాసమది. ఆయనిలా రాశారు: ‘జల్లికట్టు అనేది గ్రామీణ ప్రాంతాల్లో ఒక ముఖ్యమైన క్రీడా సంఘటన’. ఈ ముఖ్యమైన క్రీడావినోదానికి ఎక్కడెక్కడ నుంచీ పశువులు, ప్రజలు వస్తారు. సుదూర ప్రాంతాల నుంచి కూడా రావడం కద్దు’.ఇప్పుడు అంటే 2017లో జల్లికట్టును కాపాడుకోవాలనే అసంఖ్యాకుల ఆకాంక్ష తమిళనాడులోని పట్టణ ప్రాంతాలలో కూడా ఒక ప్రధాన ఉద్యమంగా పరిణమించింది. ఈ వినోద క్రీడ పట్ల తమ నిష్ఠ, అనురక్తిని ప్రదర్శించడానికి చాలా సుదూర ప్రదేశాల నుంచి కూడా వచ్చారు. ఇది నేను ప్రత్యక్షంగా చూసిన విషయం. చోళ దేవాలయాలను సందర్శించి బెంగుళూరు తిరిగివస్తుండగా జల్లికట్టు విషయంలో తమిళుల మనోభావాల ఉధృతిని స్వయంగా గమనించాను.చెన్నై–బెంగళూరు జాతీయరహదారి పొడవునా ప్రదర్శనకారులు ఎందరినో చూశాను. ఈ హై వే సేలం నగరంలో గుండా వెళుతుంది. నగరంలో ఒకచోట ట్రాఫిక్ పూర్తిగా స్తంభించిపోయింది. రోడ్డుపై ట్రక్కులు, కార్లు ఎక్కడవి అక్కడే నిలిచిపోయాయి. ఎల్లెడలా జనం గుంపులు (అందరూ పురుషులే) అటూ ఇటూ తిరుగుతూ కన్పించారు. కనుచూపు మేరలో ఒక్క పోలీస్ కానిస్టేబుల్ కూడా కన్పించలేదు. ఆ ట్రాఫిక్లో చిక్కుకున్న మా కారును ఆగ్రహావేశపరులైన ఒక యువకుల గుంపు చుట్టుముట్టింది. వారిని తప్పించుకొని ఒక పక్క రోడ్డులోకి వెళ్ళాము. డొంక తిరుగుడు దారిలో చాలా సేపు ప్రయాణించి చివరకు సేలం నగరం వెలుపల మళ్ళీ జాతీయరహదారి మీదకు వచ్చాము.తమిళ సమాజంలో జల్లికట్టు పాదుకుపోయిందని దశాబ్దాల క్రితం కృష్ణన్ నుంచి నేను తెలుసుకున్న విషయాన్ని ఇప్పుడు నా వ్యక్తిగత అనుభవం ధ్రువీకరించింది. అయితే తమిళుల నిరసనకు మద్దతు తెలుపుతున్నవారు జల్లికట్టు గురించి చేస్తున్న వాదాలు చాలా బృహత్తరమైనవి. జల్లికట్టు క్రీడ, నిజానికి తమిళ సంస్కృతి ముఖ్యాంశం, మూర్తిత్వమని వారు ఘంటాపథంగా చెప్పుతున్నారు. మరి ఆ క్రీడపై సుప్రీం కోర్టు నిషేధం విధించడాన్ని తమిళ ప్రజల సంస్కృతి విలక్షణత, మనుగడకు సంభావ్య ముప్పుగా వారు భావిస్తున్నారు.ఈ భావన ఒక అతిశయోక్తి. ఇదొక విపరీత ఆలోచన. ఇది, ముఖ్యంగా, సామాజిక మాధ్యమాల అంతటా వ్యాపించింది. ఈ మాధ్యమాలలోనే తమిళ వివాదానికి హిందూత్వ రంగుల ముసుగు వేసే ప్రయత్నం స్పష్టంగా కన్పించింది. పాశ్చాత్య దేశాల ఆర్థిక సహాయంతో నడుస్తున్న ఎన్జీవోలు, జల్లికట్టుపై నిషేధానికి సుప్రీం కోర్టును బలవంతపెట్టాయని కొంతమంది అన్నారు. మరి కొంతమంది అయితే, మెరీనా బీచ్లో నిరసనోద్యమానికి నాయకత్వం వహించిన వారిని మహాత్మా గాంధీ, సర్దార్ భగత్సింగ్లతో పోల్చారు.సామాజిక మాధ్యమాలలోనైనా, వీథులలోనైనా భావావేశాలు వివేకాన్ని హరించి వేస్తాయి. అయితే ఒక వార్తా పత్రిక కాలమ్ పరిధిలో వివేక హరణం మూలంగా జరిగిన నష్టాన్ని భర్తీ చేసేందుకు కనీసం ప్రయత్నించవచ్చు. ఇటువంటి అవకాశం నాకు వున్నది గనుక తొలుతనే ఒక విషయాన్ని చెప్పుతాను: జల్లికట్టు పై నిషేధాన్ని వ్యతిరేకించడానికి సహేతుకమైన కారణాలు వున్నాయి. తగు మార్పులతో, సంయమనంతో జంతువులకు, ఆటగాళ్ళకు కలిగే గాయాలు సాధ్యమైనంత తక్కువగా వుండే రీతుల్లో జల్లికట్టు క్రీడను ఆడుకోవడానికి ప్రయత్నించాలి.జల్లికట్టుపై నిషేధ వ్యతిరేక ఆందోళనకు మద్దతుగా కొంతమంది తీవ్రస్థాయిలో చేస్తున్న వాదాలు సమర్థనీయమైనవి కావని స్పష్టం చేస్తున్నాను. ఈ ఆందోళన, ఖచ్చితంగా తమిళ ప్రజల తిరుగుబాటు కానే కాదు. ఆ నిరసనోద్యమం కొన్ని జిల్లాలలో మాత్రమే చురుగ్గా ఉన్నది. అక్కడ కూడా నిరసనకారులు అత్యధికులు పురుషులే; వారు కూడా కొన్ని నిర్దిష్ట కులాలకు చెందినవారే. దళిత మేధావులు జల్లికట్టుకు వ్యతిరేకంగా మాట్లాడుతున్నారు. మహిళలపై పెద్ద ఎత్తున అనాగరక దాడులు జరిగినప్పుడు భారీ స్థాయిలో నిరసనలు ఎందుకు ప్రజ్వరిల్లవని తమిళ స్త్రీవాదులు ప్రశ్నిస్తున్నారు.ప్రామాణికమైన, నిజమైన తమిళ అస్తిత్వానికి జల్లికట్టును ఒక సంకేతకంగా చేయడానికి జరుగుతున్న ప్రయత్నం కూడా అంగీకార యోగ్యం కాదు.సౌందర్య దృక్పథం ఉన్న తమిళులు తమ మహోన్నత కళా సంప్రదాయాలు, వాస్తుకళా కట్టడాలు, సమున్నత సాహిత్య సంగీతాలకు గర్వించాలి. సామాజిక చైతన్యం కల తమిళులు తమ చరిత్రలోని ప్రగతిశీల సాంఘిక సంస్కరణల సంప్రదాయాలకు గర్వించి తీరాలి. అయోథీథాస్, పెరియార్లతో సహా పలువురు మహనీయులు ఈ సంప్రదాయాలను నిర్మించారన్న వాస్తవాన్ని తమిళులు ఎప్పటికీ విస్మరించరు.తమిళ సమాజంలో ఇప్పటికీ కుల అసమానతలు, జెండర్ వివక్ష అతి విస్తారంగా వున్నాయి. ప్రస్తుతం తమిళనాడు అంతటా తీవ్ర దుర్భిక్షం తాండవమాడుతోంది. ఇటువంటి పరిస్థితుల్లో పురాతన, కొన్ని సందర్భాలలో హింసాత్మకంగా పరిణమించే జల్లికట్టు క్రీడను సమర్థించడం సముచితమేనా? అసంఖ్యాక ప్రజలు అంత అమితంగా ఆ ఆటను కాపాడే విషయమై శ్రద్ధ వహించడం సహేతుకమేనా? భావావేశాలతో మమేకమయిన జాతీయవాదం ప్రజలను వింతపనులకు, కొన్నిసార్లు మూర్ఖపు చర్యలకు పురిగొల్పగలదు. ఆట నిబంధనలలోమార్పులతో జల్లికట్టు క్రీడను కొనసాగించాలన్నది నిశ్చితంగా పరిగణనలోకి తీసుకోవాల్సిన వాదనే. జంతువుల హక్కుల పరిరక్షణకు కట్టుబడిన వారు తరచు తప్పు చేస్తారు. దేశ సర్వోన్నత న్యాయస్థానం సైతం అప్పుడప్పుడు పొరపడుతుంది. అయితే జల్లికట్టు ఆట ను ప్రోత్సహించడం, ఆ ఆట తరపున వాదించడం వల్ల తమిళ ప్రజలకు న్యాయం జరుగదు. భారతీయ సంస్కృతీ విశిష్టతను జెండా ఆరాధనకు తగ్గించడం ఎంత ప్రహసనప్రాయం, విషాదమయమో తమిళ సంస్కృతీ విలక్షణతను జల్లికట్టుకు తగ్గించడమనేది అంతే ప్రహసనప్రాయం, విషాదమయం.రామచంద్ర గుహచరిత్రకారుడు

tamila samaajamlo ippatikee kula asamaanatalu, jender vivaksha athi vistaaramgaa vunnayi. prastutam tamilanadu antataa teevra durbhiksham taandavamaadutoondi. ituvanti paristhitullo puraatana, konni sandarbhaalalo himsaatmakamgaa parinaminche jallikattu kreedanu samarthinchadam samuchitamena?gatha vaaram nenu tamilanaadulo vunnaanu. goppa shilpa shobhita chola devalayalanu chusenduku aa rashtraniki vellaanu. chola devalaalu, nenu mundugaa oohinchukunna, aasinchina daanikante kuudaa marinta gambheeramgaa vunnayi. chola vaastukalaku suprasiddhamaina moodu kovelalu (ee moodu gullanu prapancha saamskrutika vaarasatva kattadaalugaa parirakshistunnaaru) okkodaanilo okko aparaahnam gadipaanu.jallikattu vivaadampai nirasanalu udhrutamavutunna tarunamlo nenu chola devalayalanu sandarsinchadam tatasthinchindi. nenu basa chesina pradesamlo television ledu. ayithe, intivadda tvlo, chennailoonu, aavala prajvarillutunna nirasanaagnulanu veekshistunna naa kutumba sabhyulu, sambandhita parinaamaala gurinchi eppatikappudu naaku teliyajestune vunnaru. sare, smartfone roopamlo internet andubaatulo vunnanduna, tamilula aandolanapai websitelu, twiterlo velluvettutunna vyaakhyalu, vimarsalanu telusukogaligaanu.ippudu sankhyaaneka tamilulu aandolana chendutunna jallikattu kreeda gurinchi tesusukovadaaniki naaku, kontamandi itara bhaaratheeyulaku vale, desha sarvonnata nyaayasthaanam nirnayam avasaramemi ledu. rendu dasaabdaala kritam pramukha rachayita, wildlife photographer, prakruti premikudu ayina maadhavayya krishnan chettu chemalu, pasupakshyaadula gurinchi raasina vyaasaala sankalanam nokadaanni teesukuvacchaanu. 1951loo jallikattu gurinchi aayana raasina vyaasam kuudaa aa sankalanamlo vunnadi. appatikinka ingleeshu vaari yaajamaanyamlo vunna vikhyaata aangla dinapatrika ‘statesman’loo raasinanduna jallikattunu ‘dhi jellikat’gaa krishnayya vyavaharinchaaru. aa vyaasam aayana nisita pariseelanakoka taarkaanam. bengali, uttara bhaarateeya paatakulanu uddesinchi raasina vyaasamadi. aayanila raasaaru: ‘jallikattu anedi graameena praantaallo oka mukhyamaina creeda sanghatana’. ee mukhyamaina kridavinodaniki ekkadekkada nunchi pasuvulu, prajalu vastaaru. sudura praantaala nunchi kuudaa ravadam kaddu’.ippudu ante 2017loo jallikattunu kapadukovalane asankhyaakula aakanksha tamilanaadulooni pattana praantaalalo kuudaa oka pradhaana udyamangaa parinaminchindi. ee vinoda kreeda patla tama nishta, anuraktini pradarsinchadaaniki chala sudura pradesaala nunchi kuudaa vachaaru. idhi nenu pratyakshamgaa chusina vishayam. chola devalayalanu sandarsinchi benguluru tirigivastundagaa jallikattu vishayamlo tamilula manobhavala udhrutini swayamgaa gamaninchaanu.chennai–bengaluru jaatiiyarahadaari podavuna pradarsanakaarulu endarino chushanu. ee hai vee selam nagaramlo gunda velutundi. nagaramlo okachota trafic puurtigaa stambhinchipoyindi. roddupai trakkulu, kaarlu ekkadavi akkade nilichipoyayi. elledala janam gumpulu (andaruu purushule) atuu itoo tirugutuu kanpinchaaru. kanuchuupu meralo okka polies conistable kuudaa kanpinchaledu. aa traphiclo chikkukunna maa kaarunu aagrahaavesaparulaina oka yuvakula gumpu chuttumuttindi. vaarini tappinchukoni oka pakka rodduloki vellaamu. donka tirugudu daarilo chala sepu prayaaninchi chivaraku selam nagaram velupala mallee jaatiiyarahadaari meedaku vachamu.tamila samaajamlo jallikattu paadukupoyindani dasaabdaala kritam krishnan nunchi nenu telusukunna vishayaanni ippudu naa vyaktigata anubhavam dhruveekarinchindi. ayithe tamilula nirasanaku maddatu teluputunnavaaru jallikattu gurinchi chestunna vaadaalu chala bruhattaramainavi. jallikattu kreeda, nijaaniki tamila samskruti mukhyaamsam, moorthithvamani vaaru ghantaapathamgaa chepputunnaru. mari aa kreedapai supreem kortu nishedham vidhinchadaanni tamila prajala samskruti vilakshanata, manugadaku sambhavya muppugaa vaaru bhaavistunnaaru.ee bhavana oka atisayokti. idoka vipareeta aalochana. idhi, mukhyamgaa, saamaajika maadhyamaala antataa vyaapinchindi. ee maadhyamaalalone tamila vivaadaaniki hindutva rangula musugu vese prayatnam spashtamgaa kanpinchindi. paaschaatya deshaala aardhika sahaayamtho nadustunna enjeevolu, jallikattupai nishedhaaniki supreem kortunu balavantapettaayani kontamandi annaru. mari kontamandi ayithe, merina beechlo nirasanodyamaaniki naayakatvam vahinchina vaarini mahatma gaandhi, sardar bhagatsinglato polchaaru.saamaajika maadhyamaalalonainaa, veethulaloonainaa bhaavaavesaalu vivekaanni harinchi vestaayi. ayithe oka varta patrika kalam paridhilo viveka haranam moolamgaa jarigina nashtaanni bharti chesenduku kaneesam prayatninchavacchu. ituvanti avakaasam naaku vunnadi ganuka tolutane oka vishayaanni chepputaanu: jallikattu pai nishedhaanni vyatirekinchadaaniki sahetukamaina kaaranaalu vunnayi. tagu maarpulatho, samyamanamtho jantuvulaku, aatagaallaku kalige gaayalu saadhyamainanta takkuvagaa vunde reethullo jallikattu kreedanu aadukovadaaniki prayatninchaali.jallikattupai nishedha vyatireka aandolanaku maddatugaa kontamandi teevrasthaayilo chestunna vaadaalu samarthaneeyamainavi kaavani spashtam chestunnanu. ee aandolana, khachitamgaa tamila prajala tirugubaatu kaane kaadu. aa nirasanodyamam konni jillaalalo matrame churugga unnadi. akkada kuudaa nirasanakaarulu atyadhikulu purushule; vaaru kuudaa konni nirdishta kulaalaku chendinavare. dalita medhaavulu jallikattuku vyatirekamgaa maatlaadutunnaaru. mahilalapai pedda ettuna anagaraka daadulu jariginappudu bhari sthaayilo nirasanalu enduku prajvarillavani tamila streevaadulu prasnistunnaaru.praamaanikamaina, nijamaina tamila astitvaaniki jallikattunu oka sanketakamgaa cheyadaaniki jarugutunna prayatnam kuudaa angeekaara yogyam kaadu.soundarya drukpatham unna tamilulu tama mahonnata kalaa sampradaayaalu, vaastukalaa kattadaalu, samunnata saahitya sangeetaalaku garvinchaali. saamaajika chaitanyam kala tamilulu tama charitraloni pragatiseela saanghika samskaranala sampradaayaalaku garvinchi tiiraali. ayotheethos, periyaarlatho sahaa paluvuru mahaneeyulu ee sampradaayaalanu nirminchaaranna vaastavaanni tamilulu eppatiki vismarincharu.tamila samaajamlo ippatikee kula asamaanatalu, jender vivaksha athi vistaaramgaa vunnayi. prastutam tamilanadu antataa teevra durbhiksham taandavamaadutoondi. ituvanti paristhitullo puraatana, konni sandarbhaalalo himsaatmakamgaa parinaminche jallikattu kreedanu samarthinchadam samuchitamena? asankhyaka prajalu anta amitamgaa aa aatanu kapade vishayamai shraddha vahinchadam sahetukamena? bhaavaavesaalatoe mamekamayina jaatiiyavaadam prajalanu vintapanulaku, konnisaarlu moorkhapu charyalaku purigolpagaladu. aata nibandhanalalomarpulatho jallikattu kreedanu konasaaginchaalannadi nischitamgaa parigananaloki teesukovaalsina vaadane. jantuvula hakkula parirakshanaku kattubadina vaaru tarachu tappu chestaaru. desha sarvonnata nyaayasthaanam saitam appudappudu porapadutundi. ayithe jallikattu aata nu prothsahinchadam, aa aata tarapuna vaadinchadam valla tamila prajalaku nyaayam jarugadu. bhaarateeya samskrutii vishishtatanu jenda aaraadhanaku tagginchadam entha prahasanapraayam, vishaadamayamo tamila samskrutii vilakshanatanu jallikattuku tagginchadamanedi anthe prahasanapraayam, vishaadamayam.ramachandra guhacharitrakaarudu